*د افغانی سرې میاشتې ټولنې له لوری په نورستان ولایت کې د ١٥ زیانمن شویو کورنیو سره د غیر خوراکی توکو مرسته وشوه.* نن سه شنبه د روان 1445 کال د شوال د میاشتې په ١٤مه نېټه د افغانی سرې میاشتې ټولنې له لوری په نورستان ولایت مرکز پارون کې د ورستیو زیاتو ورښتونو له امله ١٥ زیانمن شویو کورنیو سره په عاجل ډول د غیر خوراکی توکو مرسته وشوه په یاده ویشل شوې مرسته کې هرې کورنۍ ته یوه تخته ترپال، دوه تختې کمپلې، یو د پښلنځی سیټ، او دوه عدده د اوبو بوشکې او همدارنګه ٤ د A کټه ګورۍ کورنیو ته یو یو باب خیمه هم وویشل شوه. دیادونی وړ ده چې یادو زیانمنو شوو کورنیو د افغانی سرې میاشتې ټولنې له مرستې څخه خوښی څرګنده کړه او د یو بشرپاله او خیریه ټولنی په حیث یی د افغانی سری میاشتی د فعالیتونو ستاینه وکړه. نصرت الله(ناړیوال) د نورستان سرې میاشتې نماینده ګۍ ریاست د نشراتو مدیر